《杂诗 其三》
清代·冯誉骥

龙门有奇树，矗立青冥齐。上负千仞峰，下临百丈溪。

朝闻独鹄千，暮听鳱鴠啼。漂风一以劲，苍翠千崖低。

桃李失颜色，桧柏难攀跻。过者生愕眙，阴阳无端倪。

调以伯牙琴，安以九寡丝。鸣虫挂蝼蚁，飞鸟慑鹍鸡。

南枝与北卉，嗟此落长堤。

作者简介：清广东高要人，字卓如，千展云。道光二十四年进士，由编修累官陕西巡抚。工书法，为岭南人士所宗。其诗典赡高华，为张维屏称赏。有《绿伽楠馆诗存》。